Јаквинта/21
ПОЈАВА VIII
МИРКО и СТЕВАН долазе.

МИРКО: 
Предај се !
СТЕВАН:
Да л' те је ратна слава занела,
Те свога друга не познајеш ти?
МИРКО: 
Ја немам друга, међ бунџијама!
Ил дижи мача, ил' мача ми мог,
Ко роба ћу те живог одвести!
СТЕВАН: 
Не, против тебе мача не дижем!
Деснице ево, ево срца мог,
Ил' ваљда ниси омрзнуо већ 
Тог, кој те и сад љуби искрено?!
МИРКО: 
Ти дакле не ћеш да се боримо?
СТЕВАН: 
Не!
А ти хтедншш ли, ево ударај!
(Разголити прса.)
Из моје крви плети лаворе,
Кад већ и друга њима жртвујеш!
МИРКО: 
Кукавицо!
СТЕВАН: 
Ха!
Сад збогом, друже! збогом, љубави! 
Таквим се перјем нисам китио;
Ево ме, удри ил’ да ударам!
(Боре се.)
МИРКО: 
Тако л' је слаба она десница,
Противу краља што се подиже!
СТЕВАН: 
Слабија није од те деснице
Што на свог друга бесно устаје!
(Оду борећи се.)

Јаквинта